તમે જે કાર્ડ્સ ડેક સાથે રોજ રીડીંગ કરતા હોવ તે કાર્ડ્સ ધીરે ધીરે જાણે તમને ઓળખતા હોય તેમ તમને સંકેત આપતા થઇ જશે. તમારા મનની વાત કાર્ડ્સ દ્વારા તમે સરળતાથી અભિવ્યક્ત થતી જોઈ શકશો. તમે તમારી ઊંડી ચેતના અને અનુભવને બહાર લાવી શકો છો. તમારું અચેતન મન અને ચેતન મન વચ્ચે ખૂટતા સંવાદને તમે કાર્ડ્સ દ્વારા મેળવી શકો છો. કાર્ડ્સના દ્રશ્યો તમારા આંતરિક મનમાં એક સેતુ રચે છે, તમે આવનારી ઘટનાને કાર્ડ્સ સાથે સરખાવો છો, આ કાર્ડ્સ નહીં પણ તમારું અર્ધજાગ્રત મન છે જે કાર્ડ્સમાં ભવિષ્યને જોઈ લે છે. તમે જે કાર્ડ્સ ખેંચ્યા તે જ વિધિના લેખ અને તેનો અર્થ એ જ અગમ્ય વિશ્વનો સંકેત.